છેલ્લું દર્શન (છંદઃ પૃથ્વી) ધમાલ ન કરો જરાય નહિ નેન ભીનાં થશો ઘડી બ ઘડી જે મળી નયનવારિ થંભો જરા કૃતાર્થ થઈ લો ફરી નહિ મળે જ સૌંદર્ય આ સદા જગત જે વડે  હતું હસન્તું માંગલ્ય કો  ધમાલ ન કરો  ધરો બધી સમૃદ્ધિ માંગલ્યની ધરો  અગરુ  દીપ  ચંદન  ગુલાલ  ને  કુંકુમ ધરો  કુસુમ  શ્રીફલો  ન ફરી જીવને આ થવો સુયોગ અણમૂલ  સુંદર  સુહાગી  માંગલ્યનો  ધમાલ ન કરો ન લો સ્મરણ કાજ  ચિહ્ને કશું રહ્યું  વિકસતું  જ અન્ત  સુધી જેહ સૌંદર્ય તે અખંડ જ  ભલે  રહ્યું  હ્રદયસ્થાન  તેનું  હવે ન સંસ્મરણ વા ન કો સ્વજન  એ કદી પૂરશે  મળ્યાં તુજ સમીપે અગ્નિ તુજ પાસ જુદાં થિયે કહે  અધિક ભવ્ય મંગલ  નથી  શું એ સુંદરી?